Autoritatea Aeronautică Civilă informează că utilizarea spațiului aerian al Republicii Moldova va fi restricționată pe parcursul zilei de miercuri, 29 mai.
Decizia a fost luată în contextul vizitei oficiale în Republica Moldova a secretarului de stat american, Antony J. Blinken.
„Astfel, în intervalul orelor 08:00 – 21:00 (ora locală), se interzic zborurile de aviație generală, elicoptere, baloane cu aer cald, motodeltaplane, parapante, precum și utilizarea aparatelor de zbor fără pilot (dronă) în Sectorul 1 al TMA Chișinău”, a informat Autoritatea Aeronautică Civilă din Republica Moldova.
Menționăm că secretarul de stat al SUA, Antony Blinken, întreprinde miercuri o vizită la Chișinău, înainte de a merge la Praga, unde va participa la reuniunea ministerială NATO. Aceasta este a doua vizită a oficialului american în Republica Moldova de la începutul războiului pornit de Rusia în Ucraina.